Diari Oficial de la Generalitat Valenciana


Sumari del DOGV 5034, del 23-06-2005 (2005/6731)

RESOLUCIÓ de 18 de maig de 2005, del director general de l'Institut Valencià de la Joventut (IVAJ), per la qual es convoquen places a les residències juvenils de l'IVAJ per al curs 2005/2006.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6731


Data del document
:   18-05-2005

Organisme emissor
:   Institut Valencià de la Joventut

Tipus de document
:   Resolució

Descriptors 

:   * equipament sociocultural
    * suport econòmic
    * assignació per estudis
    * ajuda pública
    * estudiant
    * jove

RESOLUCIÓ de 18 de maig de 2005, del director general de l'Institut Valencià de la Joventut (IVAJ), per la qual es convoquen places a les residències juvenils de l'IVAJ per al curs 2005/2006. [2005/F6731]
  
L'article 8 de l'Ordre de 25 de juliol de 1991, de la Conselleria de Cultura, Educació i Ciència, per la qual s'estableixen les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places per a les residències juvenils, i la disposició final segona faculta el titular de la Direcció General de l'IVAJ perquè la desplegue.
  
En conseqüència, fent ús de les competències que m'atribueix l'article 7 de la Llei 4/1989, de la Generalitat Valenciana, sobre l'Institut Valencià de la Joventut, resolc:
  
Primer
  
Convocar, per al curs acadèmic 2005/2006, places de residents per a jóvens estudiants a les residències juvenils de l'Institut Valencià de la Joventut.
  
Segon
  
Aprovar les bases que han de regir la convocatòria, que s'inclouen com a annex I de la present resolució.
  
Tercer
  
Aprovar el corresponent model normalitzat de sol·licitud (annex II).
  
Contra la present resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut o, directament, recurs contenciós administratiu davant del Tribunal Superior de Justícia de la Comunitat Valenciana, sense perjuí que les persones interessades hi puguen interposar qualsevol altre recurs que consideren oportú.
  
El termini per a la interposició del recurs de reposició serà d'un mes comptador a partir de l'endemà de la seua publicació en el Diari Oficial de la Generalitat Valenciana (DOGV).
  
El termini per a la interposició del recurs contenciós administratiu serà de dos mesos comptadors a partir de l'endemà de la seua publicació en el DOGV.
  
València, 18 de maig de 2005.- El director general de l'Institut Valencià de la Joventut: Marcos Alós Cía.
  
ANNEX I
  
Bases
  
Primera. Objecte de la convocatòria
  
1.1. Es convoquen places de residents per a jóvens estudiants a les residències juvenils de l'Institut Valencià de la Joventut per al curs acadèmic 2005/2006 d'acord amb les condicions següents:
  
A l'efecte de la present convocatòria, tant pel que fa als estudis universitaris com pel que fa als no universitaris, es considerarà curs acadèmic lectiu el que en el seu moment fixe la universitat corresponent i la Conselleria de Cultura, Educació i Esports.
  
La plaça que s'obtinga s'estendrà a tot el cicle d'estudis a què corresponga el curs sol·licitat, sempre que es mantinguen els requisits que estableix la base segona. El cicle d'estudis serà el que estableix la normativa vigent en matèria d'educació.
  
1.2. Les residències juvenils El Maestrat i Mare de Déu del Lledó no prestaran servei d'alimentació els caps de setmana.
  
La residència juvenil Sant Crist del Mar romandrà tancada els caps de setmana.
  
A l'efecte de la present convocatòria, es considerarà «cap de setmana» des de la vesprada del divendres fins a la vesprada del diumenge, i no es prestarà cap servei d'alimentació.
  
Les residències juvenils romandran tancades, a l'efecte de servei de residència, durant les vacances escolars de Nadal i de Setmana Santa.
  
Les residències acolliran estudiants dels nivells educatius següents:
  
- Residència Juvenil El Maestrat, de Castelló: estudiants universitaris i no universitaris.
  
- Residència Juvenil Mare de Déu del Lledó, de Castelló: estudiants universitaris i no universitaris
  
- Residència Juvenil Universitària La Florida, d'Alacant: estudiants universitaris.
  
- Residència Juvenil Sant Crist del Mar, de Benicarló: estudiants no universitaris.
  
1.3. El nombre de places convocades per al curs acadèmic 2005/06 a les residències juvenils de la Generalitat Valenciana són les següents:
  
- Residència Juvenil El Maestrat 61 places
  
- Residència Juvenil Mare de Déu del Lledó 48 places
  
- Residència Juvenil Universitària La Florida 60 places
  
- Residència Juvenil Sant Crist del Mar 60 places
  
Segona. Requisits dels sol·licitants
  
2.1. Les persones que sol·liciten una plaça en alguna de les residències juvenils objecte de la convocatòria hauran de ser estudiants d'estudis reglats i no podran tindre una edat superior a 26 anys.
  
2.2. No podran participar en la present convocatòria aquelles persones que tinguen adjudicada una plaça en una residència juvenil de l'IVAJ, tret que hi hagen presentat renúncia expressa a la seua plaça abans de la publicació de la present resolució en el Diari Oficial de la Generalitat Valenciana.
  
Tercera. Adjudicació de les places i llista d'espera
  
3.1. Adjudicació de les places.
  
a) A l'efecte d'adjudicació de places tindran prioritat els sol·licitants residents a la Comunitat Valenciana.
  
b) Si, en alguna residència, el nombre de sol·licitants excedeix el nombre de les places oferides, es farà una selecció d'acord amb el barem previst en la present convocatòria.
  
3.2. Llista d'espera. Estarà formada per les sol·licituds presentades dins de termini que reunisquen els requisits i que no hagen obtingut plaça en la primera adjudicació.
  
3.3. En cas d'empat en la puntuació total, tant en les sol·licituds que obtinguen plaça com en les sol·licituds de la llista d'espera, prevaldrà, per a desempatar i en aquest ordre, la puntuació dels factors següents: les dificultats d'escolarització pel que fa a la distància des del domicili familiar fins al centre d'estudis; la renda anual; la valoració acadèmica; la condició d'orfandat absoluta; la situació de desocupació o atur laboral de tots els membres de la unitat familiar sense subsidi ni prestació; la situació família monoparental; la situació de família nombrosa; l'existència de germans matriculats a la residència sol·licitada. Si l'empat continua, es resoldrà mitjançant un sorteig.
  
3.4. Si hi ha places vacants durant el curs escolar, les residències juvenils podran admetre estudiants residents que no hagueren sol·licitat plaça en el marc de la present convocatòria, o que l'hagueren sol·licitada fora de termini. Els residents així admesos conservaran la plaça fins a l'acabament del corresponent curs escolar i, si volen continuar a la residència juvenil, hauran de participar en la convocatòria de places següent.
  
3.5. Posat cas que alguna persona obtinga plaça en més d'una instal·lació, el fet de formalitzar la inscripció en una de les residències suposarà la renúncia automàtica de les places obtingudes a la resta de residències.
  
Quarta. Procediment i termini de presentació
  
4.1. Els models de sol·licituds es facilitaran als serveis centrals de l'IVAJ a València, a les seues unitats territorials d'Alacant i de Castelló, a les residències juvenils i en la pàgina web de l'IVAJ (www.ivaj.es)
  
4.2. Les sol·licituds es podran presentar al Registre de l'Institut Valencià de la Joventut (c/ de l'Hospital, 11, València, 46974), al de les unitats territorials de l'IVAJ d'Alacant (Rambla de Méndez Núñez, 41, 03933 Alacant) o de Castelló (c/ dels Orfebres Santalínea, 2, 12876 Castelló); o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas d'enviament per correu certificat, la presentació de la documentació en l'oficina de correus corresponent s'haurà de fer d'acord amb el que disposa l'article 31 del Reial Decret 1829/1999, de 31 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació el dia en què tinga entrada al Registre de l'Institut Valencià de la Joventut.
  
4.3. El termini de presentació de sol·licituds serà d'un mes comptador a partir de l'endemà de la publicació de la present resolució en el Diari Oficial de la Generalitat Valenciana.
  
Cinquena. Documentació
  
5.1. Documentació requerida. La sol·licitud s'haurà d'acompanyar de la documentació següent:
  
a) Fotocòpia confrontada del DNI de la persona sol·licitant.
  
b) Certificat municipal d'empadronament o de residència.
  
5.2. Documentació complementària.
  
a) Certificat de renda 2003, original o fotocòpia confrontada, de tots els membres de la unitat familiar, emés per l'Agència Estatal de l'Administració Tributària i, si s'escau, certificat d'imputació de renda de 2003 dels membres que no estigueren obligats a presentar la declaració de l'IRPF 2003.
  
Es consideren membres de la unitat familiar els cònjuges no separats legalment, els fills menors d'edat i els majors discapacitats subjectes a la pàtria potestat, i els descendents amb dret a deducció (fills ?germans del sol·licitant- majors de 18 anys i menors de 25 anys el 31 de desembre de 2003, fadrins, que convisquen a la llar familiar i que no presenten declaració ni sol·licitud de devolució model 104).
  
Els menors emancipats o majors d'edat que al·leguen vida independent respecte dels pares o dels tutors en data 31 de desembre de 2003 hauran d'acreditar fefaentment tal circumstància, i també els mitjans econòmics de què disposaven.
  
b) Certificat de les notes obtingudes en el curs acadèmic 2003/2004 o en l'últim any en què va realitzar estudis anterior al curs 2003/04, o les del curs 2004/05, posat cas que les tinguen en el moment de presentar la sol·licitud, expedit per la secretaria del centre docent en què s'hagueren cursat els dits estudis.
  
Acreditació documental, si escau, i mitjançant fotocòpies confrontades, de la condició d'orfandat absoluta, de la situació de desocupació o atur laboral de tots els membres de la unitat familiar sense subsidi ni prestació, de la situació de família monoparental, de la situació de família nombrosa i de l'existència de germans matriculats a la residència sol·licitada.
  
5.3. Autorització
  
Les persones sol·licitants hauran de presentar una autorització expressa ?que s'inclou en l'apartat F del formulari de sol·licitud- de tots els membres de la unitat familiar, perquè, si s'escau, l'IVAJ puga sol·licitar d'ofici, a l'Agència Estatal de l'Administració Tributària, la informació fiscal corresponent a l'exercici 2003 de tots els membres de la unitat familiar.
  
Sisena. Instrucció del procediment
  
6.1. La instrucció del procediment correspondrà al Servei de Participació, Activitats i Productes de l'Institut Valencià de la Joventut, que podrà demanar a la persona sol·licitant l'aportació addicional de tots els documents o totes les dades aclaridores que es consideren necessaris per a l'examen de la sol·licitud presentada.
  
6.2. Quan la sol·licitud no reunisca els requisits exigits o no estiga acompanyada de la documentació que, d'acord amb la present resolució es requereix en el punt 5.1, es notificarà a la persona sol·licitant a través del tauler oficial d'anuncis de la residència sol·licitada, perquè, de conformitat amb el que disposa l'article 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies, comptadors a partir de l'endemà de la notificació, n'esmene la mancança o hi adjunte els documents preceptius, amb indicació que, si no ho fera en el termini previst, es considerarà que ha desistit de la seua petició, després de la resolució del director general de l'Institut Valencià de la Joventut que prèviament s'haurà de dictar en els termes que preveu l'article 42 de la susdita llei.
  
Setena. Comissió avaluadora
  
7.1. Per a l'estudi i valoració de les sol·licituds que s'acullen a la present resolució es constituirà una comissió avaluadora formada per les següents persones al servei de l'IVAJ:
  
President: Jaime Bernácer Alpera; suplent, Ángeles Cuenca Adam
  
Secretari: Pedro Vives Silvestre; suplent, Mª Carmen Climent Espí
  
Vocals titulars: Tomás Edo Pupla, Ana Ballenilla García de Gamarra, María José Pla Olcina
  
Vocals suplents: Cristina Navarro Díaz, Julio Moreno Moreno, María José Rodrigo García
  
7.2. La comissió avaluadora ajustarà el seu funcionament a les normes que contenen els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.3. A fi de facilitar l'anàlisi de les sol·licituds presentades, la comissió avaluadora podrà demanar, als sol·licitants, la informació addicional que considere necessària.
  
7.4. La comissió elevarà al director general de l'IVAJ una proposta de resolució que contindrà la relació nominal de persones excloses de la convocatòria, indicant-ne la causa d'exclusió; la relació nominal de sol·licitants que han obtingut plaça, si s'escau, ordenada d'acord amb els criteris establits i el barem recollit en la base onzena, expressant-ne la puntuació total obtinguda, i la relació de persones en llista d'espera, i també la de renúncies. Així mateix, i si és procedent, elevarà una proposta de resolució al director general de l'IVAJ que contindrà la relació de persones que n'han desistit.
  
Huitena. Resolució de la convocatòria
  
8.1. El director general de l'IVAJ, a la vista de la proposta de la comissió avaluadora, resoldrà la convocatòria. En el procediment hauran de quedar acreditats, en tot cas, els fonaments de la resolució que s'adopte.
  
8.2. El termini màxim de resolució serà de tres mesos comptadors a partir de l'endemà del dia en què finalitze el termini de presentació de sol·licituds. Si, transcorregut el dit termini, no s'haguera dictat resolució expressa, les sol·licituds presentades es podran considerar desestimades, sense perjuí de l'obligació de resoldre que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
8.3. La resolució de la convocatòria es publicarà en el DOGV als efectes que preveuen els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es farà pública als serveis centrals i a les unitats territorials de l'IVAJ, i també a les residències juvenils que hi estiguen adscrites.
  
Novena. Obligacions dels beneficiaris
  
9.1. Quota
  
Les persones seleccionades hauran d'abonar, durant el curs 2005/06, el preu que estableix l'Ordre de 4 d'agost de 2003, de la Conselleria de Benestar Social, publicada el 10.09.2003, en el DOGV núm. 4.584, apartat 1.3 de l'annex.
  
Pel que fa als mesos de setembre, juny i juliol, s'efectuarà el corresponent prorrateig per al pagament dels dies en què el resident romanga a la residència per motiu d'activitats escolars. El preu per dia serà l'equivalent de dividir el preu mensual entre 30 dies.
  
El preu es podrà abonar en pagaments mensuals o trimestrals, que s'hauran de liquidar dins dels cinc primers dies del mes o del trimestre en qüestió, tret de la primera mensualitat, que es liquidarà entre l'1 i el 5 de setembre.
  
Juntament amb la primera mensualitat, la persona resident farà un pagament de la quantitat equivalent a una quota mensual en concepte de fiança, que se li tornarà en finalitzar l'estada, posat cas que no renove la plaça a la residència per al curs lectiu següent.
  
En cas de no incorporar-se a la residència o d'abandonar-la sense causa de força major una vegada iniciat el curs escolar, no es tindrà dret a la devolució de la quantitat abonada en concepte de fiança, excepte que l'abandonament es produïsca per les causes acadèmiques següents, sempre suficientment justificades: abandonament d'estudis, realització de pràctiques d'estudis obligatoris en una altra localitat o participació en programes d'intercanvi d'estudiants.
  
Davant de la falta de pagament de dos mesos, s'iniciarà l'oportú procediment de constrenyiment i/o de revocació.
  
Les quantitats a abonar en els cursos successius, fins a finalitzar el cicle educatiu, seran les que es determine en la convocatòria anual de places, d'acord amb la normativa vigent de preus públics que s'han d'aplicar en les activitats i serveis que presta l'IVAJ.
  
9.2. Formalització de la inscripció i documentació
  
Els sol·licitants que han obtingut plaça en el marc de la present convocatòria disposaran d'un termini de 15 dies hàbils, comptadors a partir de l'endemà de la publicació en el DOGV de la resolució de la present convocatòria, per a formalitzar la inscripció a la secretaria de la residència en què se'ls ha adjudicat la plaça i aportaran la documentació següent:
  
- Quatre fotografies carnet.
  
- Certificat mèdic.
  
- Fotocòpia de la cartilla o targeta sanitària de la Seguretat Social o de qualsevol altre document que justifique la cobertura mèdica i sanitària.
  
Si en el termini indicat no es formalitza la inscripció a la residència en què s'ha adjudicat la plaça, es considerarà que la persona interessada ha renunciat a la plaça adjudicada, i la seua sol·licitud s'arxivarà després de la resolució que es dictarà prèviament, d'acord amb el que estableix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la plaça que deixa vacant podrà adjudicar-se, seguint els criteris que estableix la convocatòria.
  
9.3. La persona admesa s'haurà de matricular al centre docent que ha declarat en el formulari de sol·licitud de plaça, i també realitzar els estudis del nivell igualment declarats en la sol·licitud esmentada. Així mateix, haurà de presentar, abans del 15 de novembre de 2005, el certificat de matrícula o un document acreditatiu de la matrícula realitzada per al curs 2005/2006.
  
9.4. La persona admesa es compromet a respectar les normes reguladores de les residències juvenils i el reglament de règim intern de la seua residència.
  
9.5. La persona admesa es compromet, així mateix, a romandre a la residència durant tot el període lectiu del curs escolar, excepte força major o per les causes acadèmiques següents, sempre suficientment justificades: abandonament d'estudis, realització de pràctiques d'estudis obligatoris en una altra localitat o participació en programes d'intercanvi d'estudiants.
  
9.6. Declaració
  
Durant la primera quinzena del mes de maig de cada any, a l'efecte de continuïtat a la residència, les persones beneficiàries presentaran a la direcció de la residència una declaració responsable que no s'ha modificat cap dels requisits exigits per a participar en la convocatòria en què foren admesos, i també una sol·licitud de renovació de plaça a la residència per al curs lectiu següent.
  
En el cas de no renovar-se la plaça, es farà una sol·licitud de devolució de la quantitat abonada en concepte de fiança.
  
Desena. Revocació de la plaça i anul·lació del servei
  
10.1. L'incompliment o l'alteració per part del beneficiari dels requisits i les condicions que donaren lloc a l'atorgament de la plaça, i també l'incompliment de les obligacions que assenyala la base novena de la present resolució, podran donar lloc al corresponent procediment de revocació de la plaça concedida. En la tramitació del procediment es garantirà, en tot cas, el dret a l'audiència de la persona interessada.
  
10.2. Per causes justificades i després de fer-ne prèviament comunicació als residents amb una antelació mínima d'un mes, l'IVAJ podrà suspendre el servei de residència per un temps determinat i mentre duren les circumstàncies que provocaren la suspensió del servei.
  
Onzena. Criteris de barem
  
11.1. Valoració socioeconòmica
  
a) Dificultats d'escolarització per raó de la distància entre la localitat de residència del sol·licitant i la ubicació del centre escolar o universitari en què cursarà els estudis sol·licitats, fins a un màxim de 10 punts, d'acord amb la distribució següent:
  
Més de 100 km 10 punts
  
De 81 fins a 100 km 8 punts
  
De 66 fins a 80 km 6 punts
  
De 51 fins a 65 km 4 punts
  
De 36 fins a 50 km 2 punts
  
De 20 fins a 35 km 1 punt
  
b) Renda anual per membre familiar computable
  
Per a la valoració econòmica es tindrà en compte la renda familiar corresponent a l'exercici 2003, que s'obtindrà per agregació de les rendes de tots els membres de la unitat familiar en l'esmentat exercici, calculades de conformitat amb la normativa reguladora de l'IRPF, de la manera següent:
  
Per a la determinació de la renda dels membres computables que hagen presentat declaració o sol·licitud de devolució de l'IRPF, es tindrà en compte la renda disponible del període i es sumarà la part general de la base imposable a la base liquidable especial, en ambdós casos abans de l'aplicació del mínim personal i familiar.
  
Per a la determinació de la renda dels membres computables que obtinguen ingressos propis, sense obligació de declarar i que no hagen sol·licitat devolució, la renda computable serà la suma dels ingressos íntegres obtinguts, minorats en una quantia de 3.600 euros. No obstant això, en els supòsits següents, la quantia a minorar dels ingressos íntegres serà la que s'indica tot seguit:
  
- Treballadors en activitat discapacitats amb un grau de minusvalidesa igual o superior al 33% i inferior al 65%: 5.400 euros.
  
- Treballadors en activitat discapacitats amb el mateix grau de minusvalidesa del paràgraf anterior que, per a desplaçar-se al seu lloc de treball o per a exercir-lo, necessiten l'ajuda de terceres persones: 6.600 euros.
  
- Treballadors en activitat discapacitats amb un grau de minusvalidesa igual o superior al 65%: 7.800 euros.
  
La puntuació s'obtindrà de dividir la renda familiar entre tots els membres de la unitat familiar i els descendents amb dret a deducció. D'acord amb la quantitat obtinguda d'aquesta divisió, s'atorgarà la puntuació següent, fins a un màxim de 14 punts:
  
Fins a 4.200,00 € 14 punts
  
De 4.200,01 € a 4.800,00 € 13 punts
  
De 4.800,01 € a 5.400,00 € 12 punts
  
De 5.400,01 € a 6.000,00 € 11 punts
  
De 6.000,01 € a 6.600,00 € 10 punts
  
De 6.600,01 € a 7.200,00 € 9 punts
  
De 7.200,01 € a 7.800,00 € 8 punts
  
De 7.800,01 € a 8.400,00 € 7 punts
  
De 8.400,01 € a 9.000,00 € 6 punts
  
De 9.000,01 € a 9.600,00 € 5 punts
  
De 9.600,01 € a 10.200,00 € 4 punts
  
De 10.200,01 € a 10.800,00 € 3 punts
  
De 10.800,01 € a 11.400,00 € 2 punts
  
D'11.400,01 € a 12.000,00 € 1 punt
  
A partir de 12.000,01 € 0 punts
  
La situació que es valorarà per comptabilitzar la puntuació econòmica és la de l'exercici 2003, per la qual cosa no es tindrà en compte cap variació produïda després del 31 de desembre de 2003.
  
11.2. Valoració acadèmica
  
a) Per al càlcul de la nota mitjana en els estudis organitzats per assignatures, es dividirà la suma de les notes obtingudes en cada una, pel nombre de les assignatures cursades. A tal efecte es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs 2003/04 o l'últim any en què es realitzaren estudis anterior al curs 2003/04, o les del curs 2004/05, posat cas que es tinguen en el moment de presentar la sol·licitud.
  
L'aplicació del barem es farà en la forma que s'assenyala tot seguit:
  
- En tots els casos en què l'alumne haja rebut una qualificació numèrica per cada una de les assignatures cursades, s'aplicarà el barem corresponent a les dites qualificacions, i s'obtindrà la nota mitjana dividint la suma aritmètica abastada pel nombre d'assignatures cursades.
  
- En els ensenyaments mitjans en què existisca legalment qualificació global per curs, el barem s'aplicarà directament a la dita qualificació.
  
b) Les qualificacions acadèmiques no numèriques es valoraran d'acord amb el barem següent:
  
Matrícula d'honor: 10 punts
  
Excel·lent: 9 punts
  
Notable: 8 punts
  
Bé: 6 punts
  
Suficient o apte: 5 punts
  
Insuficient o no apte: 2 punts
  
Molt deficient o no presentat: 0 punts
  
c) Per al càlcul de la nota mitjana en el cas de plans d'estudi estructurats en crèdits, se'n farà la ponderació en funció del nombre de crèdits que integra cada assignatura, d'acord amb la fórmula següent:
  
 P x Nca
  
V = ?????-
  
 NCt
  
V = valor resultant de la ponderació de la nota mitjana obtinguda en cada assignatura.
  
P = puntuació de cada assignatura, d'acord amb els punts 1 i 2 del present apartat.
  
NCa = nombre de crèdits que integren l'assignatura.
  
NCt = nombre de crèdits matriculats en el curs acadèmic que es barema.
  
Els valors resultants de l'aplicació de la dita fórmula es sumaran i el resultat serà la nota mitjana final.
  
Pel criteri acadèmic es podrà obtindre fins a un màxim de 18 punts, d'acord amb la distribució següent:
  
Nota mitjana de 0 a 0,99 punts 0 punts
  
Nota mitjana d'1 a 1,99 punts 2 punts
  
Nota mitjana de 2 a 2,99 punts 4 punts
  
Nota mitjana de 3 a 3,99 punts 6 punts
  
Nota mitjana de 4 a 4,99 punts 8 punts
  
Nota mitjana de 5 a 5,99 punts 10 punts
  
Nota mitjana de 6 a 6,99 punts 12 punts
  
Nota mitjana de 7 a 7,99 punts 14 punts
  
Nota mitjana de 8 a 8,99 punts 16 punts
  
Nota mitjana de 9 a 10 punts 18 punts
  
11.3. Altres criteris complementaris
  
a) Condició d'orfandat absoluta: 5 punts
  
b) Situació de desocupació o atur laboral de tots els membres de la unitat familiar, sense subsidi ni prestació: 5 punts
  
c) Situació de família monoparental: 2 punts
  
d) Situació de família nombrosa: 2 punts
  
e) Existència de germans matriculats a la residència sol·licitada: 1 punt
  
Dotzena. Renúncia de plaça i devolució de la quota
  
12.1 La sol·licitud de renúncia a la plaça es farà sempre per escrit i es trametrà a l'IVAJ o es presentarà al Registre de la seu central de l'IVAJ a València, de les unitats territorials de l'IVAJ d'Alacant i de Castelló, o en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Quan les sol·licituds es presenten en una oficina de correus per ser enviades per correu certificat, s'hauran de presentar en sobre obert i se n'inclourà una còpia perquè siga segellada i datada per la persona responsable, i se'n puga acreditar la presentació.
  
12.2. Les sol·licituds de renúncia hauran d'indicar clarament el nom i cognoms del resident, la residència juvenil de què es tracte, i també la data a partir de la qual es fa efectiva la seua renúncia. Així mateix, s'hi adjuntaran les dades bancàries del compte al qual, si s'escau, s'han de reintegrar els imports sol·licitats, com també els justificants dels pagaments efectuats.
  
12.3. D'acord amb el que disposa el Decret 73/1991, de 13 de maig, procedirà la devolució de l'import que corresponga quan, per causa no imputable a la persona interessada no es realitze l'activitat, no tinga lloc la utilització del servei o no es preste i la persona interessada ho acredite mitjançant document fefaent.
  
12.4. El procediment de devolució de les quantitats, en els casos que siga procedent, es realitzarà d'acord amb el Decret 151/1994, de 29 de juliol, del Govern Valencià.
  
Tretzena. Acceptació de les bases